লোকসভা ভোটের পর রাজ্য জুড়ে রাজনৈতিক হিংসা অব্যাহত। তার মধ্যেই এ বার হাওড়ার আমতায় খুন হলেন এক বিজেপি কর্মী। ‘জয় শ্রী রাম’ বলায় তাঁকে তৃণমূল আশ্রিত দুষ্কৃতীরা তাঁকে খুন করেছে বলে অভিযোগ বিজেপির। যদিও সেই অভিযোগ উড়িয়ে দিয়েছে শাসকদল।

নিহত ওই বিজেপি কর্মীর নাম সমতুল দলুই। আমতার চানুলিয়া গ্রামের বাসিন্দা তিনি। স্থানীয় সূত্রে জানা গিয়েছে, সোমবার দুপুরে একটি মাঠ থেকে ওই ব্যক্তির দেহ উদ্ধার হয়। খবর পেয়ে ঘটনাস্থলে পৌঁছয় আমতা থানার পুলিশ। নিহতর পরিবারের লোক দেহ তুলে নিয়ে যেতে বাধা দিলে, ঘটনাস্থলে এসে পৌঁছয় ‌র‌্যাফও। তার পরই দেহ উদ্ধার করে নিয়ে যাওয়া হয়। অস্বাভাবিক মৃত্যুর ঘটনা হিসাবে বিষয়টির তদন্ত শুরু হয়েছে।

মৃতের পরিবারের দাবি, বিজেপি করতেন বলেই তৃণমূল আশ্রিত দুষ্কৃতীরা সমতুলকে মেরে ফেলেছে। সিবিআই তদন্তেরও দাবি তোলেন তাঁরা। পরে বিজেপির তরফে দাবি করা হয়, শুধুমাত্র জয় শ্রী রাম বলায় ওই কর্মীকে খুন করা হয়েছে। বাংলা থেকে তৃণমূল সরকারকে উপড়ে ফেলে দেওয়া হবে বলেও দলের তরফে জানানো হয়।

Somtul Dolui - another day, another BJP worker from Uluberia murdered, just for chanting “Jai Shri Ram”.



Post elections, it’s a non-stop killing spree of BJP workers. We are now more determined than ever to uproot @mamataofficial government from West Bengal. pic.twitter.com/ujcuFnzObD